चैरिटी के जरिए कश्मीर में आतंकियों की फंडिंग कर रहे पाकिस्तानी संगठन
जम्मू-कश्मीरमें आतंकियों को पाक आधारित संगठन फंडिंग कर रहे हैं। इसके लिए वह चैरिटी कर रहे हैं और ऑनलाइन चंदा भी जुटा रहे हैं। एनआईए के एसपी अतुल गोयल ने सोमवार को 19वें एशियन सिक्योरिटी कॉन्फ्रेंस को संबोधित करते हुए यह खुलासे किए।
गोयल ने बताया कि फलाह-ए-इंसानियत फाउंडेशन के नाम से जमात-उद-दावा और लश्कर-ए-तैयबा चैरिटी चला रहे हैं। इन्हें अल रहमत ट्रस्ट और जैश-ए-मोहम्मद से भी मदद मिल रही है। भारत में भी कई संगठन छद्म रूप से इनके लिए काम कर रहे हैं। गोयल ने बताया कि एजेंसी के पास कराची का वीडियो भी है जिसमें मसजिद के बाहर पाक रेंजरों की मौजूदगी में कुछ लोग चंदा जुटा रहे हैं। इस चंदे को बाकायदा तहरीक-ए-आजादी जम्मू के नाम पर जुटाया जा रहा है। 2012 की एक रिपोर्ट के मुताबिक, इन संगठनों ने टेरर फंडिंग के लिए 78 करोड़ पाकिस्तानी रुपए जुटाए थे। फलाह-ए-इंसानियत जैसे संगठन ऑनलाइन चंदा भी ले रहे हैं।
एनआईए अफसर ने कॉन्फ्रेंस में रखे तथ्य
bho_Deva hin_Deva hin_Deva hin_Deva